Diari Oficial de la Generalitat Valenciana


Sumari del DOGV 4038, del 09-07-2001 (2001/6088)

ORDRE de 3 de maig de 2001, de la Conselleria de Sanitat, per la qual s'actualitza la relació de fitxers informatitzats amb dades de caràcter personal d'aquesta Conselleria.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/05/03/(1)/dof/vci/html**

### Dades del document

Número de DOGV
:   4038

Data del DOGV
:   09-07-2001

Secció del DOGV
:   I. DISPOSICIONS GENERALS

Número del document
:   2001/6088


Data del document
:   03-05-2001

Organisme emissor
:   Conselleria de Sanitat

Tipus de document
:   Ordre

Descriptors 

:   * base de dades
    * administració regional
    * legislació
    * dades personals

ORDRE de 3 de maig de 2001, de la Conselleria de Sanitat, per la qual s'actualitza la relació de fitxers informatitzats amb dades de caràcter personal d'aquesta Conselleria. [2001/X6088]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que serà d'aplicació a les dades de caràcter personal registrats en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, l'article 20 de la mateixa llei disposa que la creació, modificació o supressió dels fitxers de les administracions públiques, només podrà fer-se per mitjà de disposició general publicada en el Boletín Oficial del Estado o diari oficial corresponent.
  
Mitjançant l'Ordre de 20 de juliol de 1994, de la Conselleria d'Administració Pública, es van regular els fitxers de tractament automatitzat de dades de caràcter personal existents fins aqueixa data en la Generalitat Valenciana.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció en aquest registre dels fitxers informatitzats de dades personals creades o gestionades pels òrgans i entitats de l'administració de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
En atenció d'aquestes consideracions, segons el que estableix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 de Decret 96/1998, de 6 de juliol, del Govern Valencià.
  
ORDENE
  
Primer
  
La supressió, de conformitat amb el que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, dels següents fitxers:
  
Llista d'espera 5838828861
  
CMBD 9392827745
  
Actiqui 7619275122
  
PIGU 5878279641
  
Targeta sanitària 8831242797
  
Sistemes d'Informació de
  
Població Protegida 3228121615
  
Targeta sanitària 4744235757
  
Assegurats d'Atenció Primària 3958276648
  
Atenció Primària (model A-5) 2158192398
  
Sistemes d'Informació
  
Població Protegida TSI 1682746207
  
Atenció Primària (nomenaments) 4798307296
  
Atenció Primària (quotes) 9068500643
  
D'acord amb el que disposa l'apartat 20.3 de la LOPDCP, les dades existents en aquests fitxers queden incorporats en els fitxers que se citen a continuació i que ja es troben inscrits en l'APRODA.
  
Fitxer suprimit Fitxer de destinació de
  
 les dades suprimides Núm. de registre
  
Llista d'espera SISAL 8010252477
  
CMBD SISAL 3495540271
  
Actiqui SISAL 4094028763
  
PIGU RECLAM 6285958454
  
Targeta sanitària SIP 4589641381
  
Sistema d'Informació de
  
Població Protegida SIP 5842692516
  
Targeta sanitària SIP 9221880431
  
Assegurats d'Atenció Primària SIP 5679249327
  
Atenció Primària (model A-5) SIP 8525280793
  
Sistemes d'Informació
  
Població Protegida TSI SIP 8361256247
  
Atenció Primària (nomenaments) SIP 0068327201
  
Atenció Primària (quotes) SIP 3921716816
  
Segon
  
La modificació, d'acord amb el que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, dels fitxers actualment declarats, i que es detallen en l'annex I.
  
Tercer
  
Els titulars responsables dels corresponents fitxers adoptaran les mesures tècniques i organitzatives que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
La present ordre entrarà en vigor l'endemà de ser publicada en el Diari Oficial de la Generalitat Valenciana.
  
València, 3 de maig de 2001
  
El conseller de Sanitat,


Còpia Permalink ELI